Pwy na fydd neu efallai na fydd yn medru gwneud cais?
A allaf ddarganfod faint yw'r Budd-dâl Tai/Lwfans Tai Lleol uchaf y mae hawl gennyf ei gael cyn i mi symud i'r llety newydd?
Sut yr wyf i yn gwneud cais?
Oes rhaid i mi gwblhau dwy ffurflen i hawlio Budd-dâl Tai/Lwfans Tai Lleol a Gostyngiad Treth y Cyngor?
Os bydd fy nghymar yn gweithio ond na fyddaf i yn gweithio, a fyddaf yn medru gwneud cais drostof fy hun?
Pa wybodaeth y mae ei hangen arnoch i gyfrifo fy mudd-dal/gostyngiad?
A yw'r cyfalaf sydd gennyf yn effeithio ar fy nghais?
Beth sy'n digwydd pan fyddwch yn cael fy nghais?
Faint o amser y bydd yn ei gymryd i asesu fy hawl i fudd-dâl/gostyngiadd?
Faint o Fudd-dâl Tai, Lwfans Tai Lleol a/neu Gostyngiad Treth y Cyngor y byddaf yn ei gael?
Sut y telir fy mudd-dâl/gostyngiad?
Pryd y bydd fy mudd-dâl/gostyngiad yn dechrau?
A ellir ôl-ddyddio fy mudd-dâl/gostyngiad?
Beth sy'n diwgydd os byddaf yn anghytuno â'ch penderfyniad?
Beth sy'n digwydd os byddaf yn absennol o'm cartref dros dro?
Os byddaf yn dechrau gweithio, beth y bydd angen i mi ei wneud?
Beth yw gordaliad Budd-dâl Tai, Lwfans Tai Lleol, a/neu Gostyngiad Treth y Cyngor?
Sut yr wyf yn hysbysu amheuaeth o Dwyll Budd-daliadau?
Budd-dâl gan y Llywodraeth yw Budd-dâl Tai i roi cymorth i chi dalu eich rhent. Mae Cyngor Sir Ceredigion yn gweinyddu'r cynllun i bobl sy'n byw yn ei ardal. Mae faint o arian a gewch yn dibynnu ar eich amgylchiadau a faint o rent y mae'n rhaid i chi ei dalu.
Lwfans tai safonol yw'r Lwfans Tai Lleol sydd ar sail y lefelau rhent ar gyfer ardal benodol a maint aelwyd y tenant ac nid yr union rent a gwyd y landlord ar gyfer yr eiddo. Mae hynny'n golygu y bydd hawl gan denantiaid ar aelwydydd sydd â'r un meini prawf ac sy'n byw yn yr un ardal gael yr un gyfradd o'r Lwfans Tai Lleol – Gweler cyfraddau presennol.
Cynllun gan y Llywodraeth (DU a Cymru) yw Gostyngiad Treth y Cyngor sy'n rhoi cymorth i chi â'ch Treth Gyngor. Mae Cyngor Sir Ceredigion yn gweinyddu'r cynllun i bobl sy'n atebol i dalu'r Dreth Gyngor ac sy'n byw yn ei ardal. Bydd faint o arian y byddwch yn ei gael yn dibynnu ar eich amgylchiadau a faint o Dreth Gyngor y mae'n rhaid i chi ei dalu.
Gallwch wneud cais am yr uchod os byddwch ar incwm isel, yn ddiwaith, yn methu â gweithio oherwydd salwch, wedi ymddeol neu yn gofalu am rywun a'ch bod yn cwrdd â phob un o'r amodau canlynol :
Rhaid i chi breswylio yn yr eiddo (gweler Absenoldeb Dros Dro i weld yr eithriadau)
Rhaid i chi feddiannu'r annedd fel cartref
Rhaid i chi dalu rhent am yr annedd
Nid ydych yn disgyn o dan gategorïau'r bobl ganlynol : 'Pwy na fydd, neu efallai na fydd yn medru, gwneud cais?'
Rhaid i chi fod yn atebol i dalu Treth Gyngor
Rhaid i chi feddiannu'r eiddo yr ydych yn atebol amdano i dalu Treth Gyngor fel eich cartref
Nid ydych yn disgyn o dan gategorïau'r bobl ganlynol: 'Pwy na fydd, neu efallai na fydd yn medru, gwneud cais?' i gael mwy o wybodaeth.
Rydych yn rhentu eiddo oddi wrth gwmni ac rydych yn gyfarwyddwr neu yn gyflogai yn y cwmni.
Rydych yn fyfyriwr - gweler 'Myfyrwyr' i gael mwy o wybodaeth â phwy a all wneud cais.
Rydych yn byw dros dro oddi cartref - gweler 'AbsenoldebDros Dro' i gael mwy o wybodaeth
Gallwch. Mae'r Lwfans Tai Lleol yn seiliedig ar nifer yr ystafelloedd y mae eu hangen arnoch chi a'ch teulu (lle bo'n briodol) ynghyd â'r ardal lle yr ydych yn byw. I ddarganfod ym mha ardal y lleolir yr eiddo y dymunwch ei rentu, gwnewch wiriad yn uniongyrchol â'r Gwasanaeth Rhenti drwy fewnbynnu'r côd post ar eu gwefan, sef LHA Direct.
Mae cyfraddau'r Lwfans Tai Lleol yn cael eu hadolygu'n flynyddol ddechrau mis Ebrill bob blwyddyn oni fydd newid yn eich amgylchiadau a fydd yn effeithio ar nifer yr ystafelloedd gwely a ddefnyddir i gyfrifo'r Lwfans Tai Lleol, er enghraifft, os bydd rhywun yn symud i mewn neu allan o'ch eiddo chi.
Yn achos tenantiaethau nad yw'r Lwfans Tai Lleol yn effeithio arnynt, gallwch ddarganfod faint o'r rhent y byddwn yn ei ddefnyddio i gyfrifo'ch Budd-dâl Tai cyn i chi benderfynu meddiannu'ch eiddo. Gallwch wneud hynny drwy gwblhau ffurflen penderfynu cyn-denantiaeth.
Gallwch gysylltu â ni ar 01970 633252,ein hebostio ar revenues@ceredigion.gov.uk neu alw heibio i'n Swyddfeydd Lleol i ofyn am ffurflen penderfynu cyn-denantiaeth.
Os bydd yn rhaid i chi dalu rhent am gyfnod o amser rhwng y dyddiad pan ddechreuodd eich tenantiaeth a'r dyddiad y symudoch i'r cartref, efallai y byddwch yn gymwys i gael budd-dâl am y cyfnod hwnnw. Serch hynny, rhaid i'r oedi cyn symud i'r cartref fod oherwydd un o'r canlynol:
1. Ni allwch symud i'r cartref newydd tan y gwneir newidiadau i gwrdd ag anghenion anabledd rhywun sydd yn eich teulu
2. Rydych yn disgwyl am daliad o'r gronfa gymdeithasol oddi wrth yr Adran Gwaith a Phensiynau ac mae plentyn gennych sydd yn 5 oed neu lai, neu rydych yn bensiynwr neu rydych yn cael incwm anabledd
3. Roeddech yn yr ysbyty, cartref nyrsio neu ofal preswyl pan ddechreuoch rentu'r eiddo.
Os byddwch yn cwrdd ag amod 2 neu 3, dim ond os nad ydych yn cael budd-dâl am ddim un llety arall y byddwch yn gymwys am fudd-dâl cyn i chi feddiannu'r eiddo.
Hefyd, dalier sylw nad ystyrir dim budd-dâl a dalwyd cyn i chi feddiannu'r eiddo ond ar ôl i chi symud i'r cartref newydd.
Os byddwch wedi hawlio Cymhorthdal Incwm, Lwfans Ceisio Gwaith, Credyd Pensiwn neu Lwfans Cyflogaeth a Chymorth, gallwch hefyd wneud cais am Fudd-dâl Tai / Lwfans Tai Lleol ac/neu Gostyniad treth y Cyngor yr un pryd a bydd yr Adran Gwaith a Phensiynau yn anfon hynny atom.Os na fyddwch yn hawlio neu os na fydd hawl gennych i un o fudd-daliadau'r Adran Gwaith a Phensiynau, bydd angen i chi gwblhau ffurflen gais yr Awdurdod Lleol a rhoi tystiolaeth ddogfennol fel y'i manylir yn yr adran 'Pa wybodaeth y mae ei hangen arnoch i gyfrifo fy mudd-dâl/gostyngiad?'.
Mae'n bwysig i chi gwblhau a dychwelyd y ffurflen gais atom i'r cyfeiriad a ddangosir cyn gynted ag y bo modd. Os na fydd gennych bob tystiolaeth ddogfennol y gofynasom amdani ar y ffurflen ar unwaith, dylech ei dychwelyd atom o hyd, gan nodi naill ai ar y ffurflen neu ar ddarn o bapur ar wahân pryd y darperir gweddill y wybodaeth. Os byddwch yn oedi cyn anfon y ffurflen atom, gallech golli budd-dâl/gostyngiad.
Mae'n bwysig iawn eich bod yn cwblhau pob adran sydd ar y ffurflen a thicio pob un o'r blychau ateb. Os na chwblheir y ffurflen yn gywir, bydd yn rhaid i ni ei dychwelyd atoch a bydd hynny'n achosi oedi cyn talu'r cais.
Nac oes – defnyddir yr un ffurflen gais i wneud cais am Fudd-dâl Tai/Lwfans Tai Lleol a Gostyngiad Treth y Cyngor.
Na fydd – ni fydd yn rhaid i chi gwblhau ond un ffurflen gais i'ch cynnwys chi, eich cymar ynghyd ag unrhywun arall sydd hefyd yn preswylio yn eich cartref.
Na fyddwch. Bydd angen i chi wneud cais ar y cyd am fudd-dâl/gostyngiad, datgan manylion llawn eich cymar ynghyd â'ch cyd-incwm, cyfalaf a chynilion.
Gallwch hawlio'r budd-daliadau/gostyngiadau hyn os byddwch yn gweithio ac yn cael incwm isel.
Bydd angen i chi ddarparu tystiolaeth ddogfennol o'ch enillion - gweler 'Rhestr Wirio Tystiolaeth Ddogfennol' i gael rhestr lawn o ddogfennau y gellir eu darparu i gefnogi'ch cais.
Gallwch hawlio'r budd-daliadau/gostyngiadau hyn os byddwch yn hunangyflogedig ac yn cael incwm isel o'ch busnes.
Bydd angen i chi ddarparu tystiolaeth ddogfennol o'ch incwm hunangyflogedig - gweler 'Rhestr Wirio Tystiolaeth Ddogfennol' i gael rhestr lawn o ddogfennau y gellir eu darparu i gefnogi'ch cais.
Mae ceisiadau Budd-dâl Tai/Lwfans Tai Lleol a/neu'r Gostyngiad Treth y Cyngor yn cynnwys cymorth i rieni sydd â chostau gofal plant.
Gellir didynnu costau gofal plant hyd at derfyn penodol o'ch enillion, credydau treth plant neu waith pan fyddwn yn cyfrifo'ch hawl. Gallai hynny gynyddu cyfanswm y budd-dâl/gostyngiad y mae hawl gennych iddo.
Gallwch hawlio costau gofal plant os ydych yn rhiant sengl a'ch:
bod yn gweithio 16 awr neu fwy'r wythnos; neu
eich bod ar wyliau mamolaeth neu fabwysiadu ac yn cael Tâl Mabwysiadu neu Famolaeth Statudol neu Lwfans Mamolaeth.
Gall parau wneud cais yn yr amgylchiadau canlynol :
Rydych ill dau yn gweithio 16 awr neu fwy'r wythnos; neu
Mae un ohonoch yn gweithio 16 awr neu fwy'r wythnos ac mae'r llall yn anabl neu'n sâl; neu
Mae un ohonoch yn gweithio 16 awr neu fwy ac mae'r llall ar wyliau mamolaeth, tadolaeth neu fabwysiadu ac yn cael Tâl Mamolaeth, Tadolaeth neu Fabwysiadu, Lwfans Mamolaeth neu Gymhorthdal Incwm oherwydd gwyliau tadolaeth
Rhaid i'r plentyn/plant fod o dan 15 oed (o dan 16 oed os byddant yn anabl) a rhaid bod y gofal plant yn cael ei ddarparu gan:
Warchodwr plant cofrestredig
Meithrinfa neu gynllun chwarae cofrestredig
Cynllun y tu allan i oriau arferol sy'n cael ei redeg gan ddarparwr cymeradwy
Cynllun neu glwb y tu allan i oriau ysgolion a ddarperir gan yr ysgol neu'r Awdurdod Lleol i blentyn wyth oed neu drosodd.
Mae uchafsymiau'r gofal plant a ganiateir fel a ganlyn:
£175.00 yr wythnos am un plentyn
£300.00 yr wythnos am ddau neu fwy o blant.
Pa wybodaeth y mae ei hangen arnoch i gyfrifo fy mudd-dal/ngostyngiad?
Yn gwneud gwiriadau unwaith y telir eich cais.
Hefyd, mae'n dibynnu arnoch chi, sef eich bod yn dweud wrthom ar unwaith os bydd eich amgylchiadau yn newid. Os na fyddwch yn dweud wrthom am y newidiadau hyn, efallai y collwch arian y mae hawl gennych iddo neu efallai y cewch ormod o fudd-dâl/ostyngiad.
Yn ogystal â'ch ffurflen gais a fydd wedi'i chwblhau, bydd yn rhaid i chi ddarparu'r canlynol ar eich cyfer chi a'ch cymar (lle bo'n briodol) :
Gweler 'Rhestr Wirio Tystiolaeth Ddogfennol' i gael rhestr lawn o ddogfennau y gellir eu darparu i gefnogi eich cais.
Dim ond dogfennau gwreiddiol y gallwn eu derbyn, ac nid llungopïau.
Os na fydd yr holl dystiolaeth a'r wybodaeth gennych y mae eu hangen arnoch i gefnogi eich cais, ni ddylech oedi cyn anfon eich ffurflen. Dylid cyflwyno pob tystiolaeth yn gefn i'r cais cyn gynted ag sy'n bosibl er mwyn inni fedru ystyried yr hawliad; fodd bynnag, bydd angen cyflwyno'r wybodaeth honno o fewn mis ar ôl cyflwyno eich ffurflen hawlio.
Bydd y ffaith a fydd hyn yn effeithio ar eich hawl yn dibynnu ar faint o gyfalaf sydd gennych chi a'ch cymar (lle bo'n briodol):
Os bydd cyd-gyfalaf gennych chi a'ch cymar (lle bo'n briodol) o fwy na £16,000, ni fyddwch fel arfer yn medru cael Budd-dâl Tai, Lwfans Tai Lleol a/neu Gostyngiad Treth y Cyngor (oni bai eich bod yn cael lefel credyd gwarantiedig y Credyd Pensiwn)
Os byddwch chi a'ch cymar (lle bo'n briodol) heb cyrraedd yr oedran cymhwyso ar gyfer Credyd Pensiwn y Wladwriaeth gallwch gael cyd-gyfalaf o hyd at £6,000 cyn y bydd yn cael effaith ar eich hawl i fudd-dâl
Os byddwch chi neu'ch cymar (lle bo'n brodol) wedi cyrraedd yr oedran cymhwyso ar gyfer Credyd Pensiwn y Wladwriaethgallwch gael cyd-gyfalaf o hyd at £10,000 cyn bydd yn cael effaith ar eich hawl i fudd-dâl
Os byddwch chi a'ch cymar (lle bo'n briodol) heb cyrraedd yr oedran cymhwyso ar gyfer Credyd Pensiwn y Wladwriaeth, ystyrir £1 ym mhob £250 (neu ran o £250) rhwng £6,000 a £16,000 pan fyddwn yn cyfrifo'ch hawl i fudd-dâl/gostyngiad. 'Incwm Tariff' yw'r enw ar hynny. Cliciwch ar 'incwm tariff' i gyfrifo'r incwm a ddefnyddir i asesu'ch cais.
Os byddwch chi neu'ch cymar (lle bo'n briodol) wedi cyrraedd yr oedran cymhwyso ar gyfer Credyd Pensiwn y Wladwriaeth, ystyrir incwm o £1 ym mhob £500 (neu ran o £500) rhwng £10,000 a £16,000 pan fyddwn yn cyfrifo'r hawl i fudd-dâl/gostyngiad. Incwm Tariff' yw'r enw ar hynny. Cliciwch ar 'incwm tariff' i gyfrifo'r incwm a ddefnyddir i asesu'ch cais.
Mae cyfalaf yn cynnwys arian parod, cyfrifon cyfredol, cyfrifon banciau / cymdeithasau adeiladu / swyddfeydd post eraill, ymddiriedolaethau unedol, ISA, tystysgrifau cynilion cenedlaethol, stociau, cyfrandaliadau, bondiau premiwm ac eiddo (ac eithrio'r cartref lle yr ydych yn byw) neu dir yr ydych yn berchen arno.
Efallai y gostyngir eich budd-dâl/gostyngiad os bydd rhywun arall 18 oed neu drosodd (ac eithrio'ch cymar) yn byw gyda chi, er enghraifft mab neu ferch, ffrind neu berthynas.
Gelwir 'annibynyddion' ar y bobl hynny a gellid cymryd swm penodol sy'n dibynnu ar eich incwm a'ch amgylchiadau o'ch hawl wythnosol ar gyfer pob un o'r annibynyddion sy'n byw yn eich cartref.
I ddarganfod lefelau presennol y didyniadau a phryd y bydd didyniad yn berthnasol, gweler 'Annibynyddion'.
Os bydd angen gwybodaeth ychwanegol arnom, byddwn yn cysylltu a chi. Rhaid rhoi'r wybodaeth honno i ni cyn pen un mis calendr neu efallai na fyddwn yn medru talu dim budd-dâl/gostyngiad i chi.
Os darparoch yr holl wybodaeth i ystyried eich cais, byddwn yn ei phrosesu cyn gynted ag y bo modd ac yn rhoi gwybod i chi am y canlyniad.
Ein nod yw gwneud penderfyniad am eich cais cyn pen 14 diwrnod i dderbyn yr holl wybodaeth angenrheidiol.
Asesir lefel y Budd-dâl Tai, Lwfans Tai Lleol a/neu Gostyngiad Treth y Cyngor drwy gymharu'ch incwm ac incwm eich cymar (lle bo'n briodol) â'ch Swm Perthnasol. Swm safonol yw'r Swm Perthnasol sy'n cael ei bennu gan y Llywodraeth (DU a Cymru) yn flynyddol a dyna yw'r swm y mae ei angen yn ôl y gyfraith i gwrdd â chostau byw beunyddiol.
Os ydych chi neu'ch cymar (lle bo'n briodol) yn cael cymhorthdal Incwm, Lwfans Ceisio Gwaith (ar sail incwm) neu Lwfans Cyflogaeth a Chymorth (yng nghyswllt incwm), mae'r swm o fudd-dâl/gostyngiad wythnosol y byddwch fel arfer yn ei gael fel a ganlyn:
Hyd at uchafswm cyfradd y Lwfans Tai Lleol neu asesiaid y Gwasanaeth Rhenti ar gyfer eich cais
Eich atebolrwydd wythnosol cymwys o ran rhent os ydych yn Denant Cymdeithas Dai (DS os bydd eich rhent yn cynnwys taliadau am wasanaethau h.y. ardrethi d?r, gwresogi etc, didynnir y rhain o'ch rhent wythnosol gan na all Budd-dâl Tai gwrdd â'r taliadau hyn). Hefyd ar ôl 01.04.2013 gallai cwsmeriaid sydd o oedran gweithio weld gostyngiad yn eu Budd-dal Tai uchaf os ystyrir eu bod yn tanfeddiannu'r eiddo – gweler "Meini Prawf sy'n ymwneud â Budd-daliadau a Maint" am fwy o wybodaeth.
Eich atebolrwydd wythnosol i dalu'r Dreth Gyngor
Dyma'r uchafswm y gallwn ei dalu. Serch hynny, efallai y byddwch yn cael llai na'r uchafswm os bydd annibynyddion yn rhannu eich cartref.
Os nad ydych chi na'ch cymar (lle bo'n briodol) yn cael Cymhorthdal Incwm, Lwfans Ceisio Gwaith (ar sail incwm) neu Lwfans Cyflogaeth a Chymorth (yng nghyswllt incwm), cymharwn eich incwm wythnosol ac unrhyw incwm tariff oddi wrth gyfalaf/cynilion â'ch Swm Perthnasol.
Defnyddiwn symiau a bennir yn flynyddol gan y Llywodraeth (DU a Cymru) a elwir yn bremiymau a lwfansau personol i gyfrifo faint o arian y mae ei angen arnoch chi a'ch aelwyd i fyw. Cyfanswm eich premiymau a'ch lwfansau personol yw'r Swm Perthnasol.
Bôch yn sengl neu fod cymar gennych;
Faint o blant sy'n dibynnu arnoch a'u hoedrannau .
Ychwanegir premiymau at eich lwfansau personol i gydnabod anghenion arbennig :
Os bydd eich incwm wythnosol yn llai na'ch Swm Perthnasol neu'r un faint ag ef, byddwn yn talu'r budd-dâl/gostyngiad uchaf (gweler uchod) namyn symiau i annibynyddion sy'n byw gyda chi.
Yn achos Budd-dâl Tai neu Lwfans Tai Lleol, os bydd eich incwm wythnosol yn uwch na'ch Swm Perthnasol, byddwn yn tynnu 65c oddi ar uchafswm eich budd-dâl (gweler yr uchod) am bob £1 o'ch incwm sydd yn fwy na'r Swm Perthnasol.
Yn achos Gostyngiad Treth y Cyngor, os bydd eich incwm wythnosol yn uwch na'ch Swm Perthnasol, byddwn yn cymryd 20c oddi ar eich gostyngiad uchaf (gweler yr uchod) am bob £1 o'ch incwm sydd yn fwy na'ch Swm Perthnasol.
Nid oes dim isafswm Gostyngiad Treth y Cyngor yn daladwy yn wythnosol.
Os ydych yn denant preifat sy'n gymwys am Fudd-dâl Tai ers 7 Ebrill 2008 neu'n denant Cymdeithas Dai sy'n gymwys am Fudd-dâl Tai, byddwn yn talu lwfans rhent i chi. Telir y lwfans rhent fel arfer i chi bob pythefnos ar ffurf ôl-daliadau; serch hynny, gallwn weithiau ei dalu i'ch Cymdeithas Dai neu'ch landlord. Telir eich lwfans rhent yn uniongyrchol i'r Gymdeithas Dai neu'r landlord bob pedair wythnos ar ffurf ôl-daliadau.
Os ydych yn denant preifat sy'n gymwys am Lwfans Tai Lleol ers 7 Ebrill 2008 rhaid i ni dalu hwnnw i chi oni bai bod amgylchiadau eithriadol. Dim ond mewn amgylchiadau penodol y gallwn wneud taliadau i'ch landlord a datblygom gyfres o feini prawf sy'n ein helpu i benderfynu ar yr achosion hynny, sef ein Polisi Mesurau Diogelwch.
Os ydych wedi cael Llety gan y tîm Llety Argyfwng a/neu'r tîm Digartrefedd ac os ydych yn gymwys i dderbyn Budd-dal Tai byddwn yn talu ad-daliad rhent wythnosol i chi. Telir ar ad-daliad rhent yn wythnosol. Telir yr ad-daliad rhent yn uniongyrchol i'ch cyfrif rhent ac mae'n gostwng swm y rhent wythnosol sydd yn rhaid i chi ei dalu.
Byddwn yn talu'ch Gostyngiad Treth y Cyngor yn uniongyrchol i'ch cyfrif Treth Gyngor a byddwn yn anfon bil Treth Gyngor newydd atoch i ddweud wrthoch faint y bydd yn rhaid i chi ei dalu.
Os byddwch yn gymwys i gael Budd-dâl Tai neu Lwfans Tai Lleol, byddwn fel arfer yn talu'ch budd-dâl o'r Dydd Llun ar ôl i chi ofyn i ni am ffurflen gais (cyn belled ag y byddwch yn dychwelyd y ffurflen gais cyn pen un mis i gysylltu â ni).
Pan fyddwch yn gwneud cais am Fudd-dâl Tai / Lwfans Tai Lleol ac/neu Gostyniad Treth y Cyngor dros y ffôn drwy gyfrwng y Ganolfan Byd Gwaith, neu Gwasanaeth Pensiwn byddwn yn ymdrin â dyddiad eich cais ar sail yr un dyddiad â'r un pan gysylltoch â'r Ganolfan Byd Gwaith/Gwasanaeth Pensiwn.
Os dyfernir y dylech gael Cymhorthdal Incwm, Lwfans Ceisio Gwaith, Lwfans Cyflogaeth a Chymorth neu Credyd Pensiwn bydd pob un o'r budd-daliadau yn dwyn yr un dyddiad hawlio.
Os byddwch chi a'ch cymar (lle bo'n briodol) heb cyrraedd yr oedran cymhwyso ar gyfer Credydd Pensiwn y Wladwriaeth, y fan bellaf y gallwn ol-dyddio eich cais yw:
1 mis am Budd-dal Tai neu Lwfans Tai Lleol
3 mis am Gostyngiad Treth y Cyngor
O'r dyddiad y gwnewch eich cais am ei ôl-ddyddio, cyn belled ag y byddwch yn medru dangos :
Bod 'achos da' gennych dros beidio â gwneud eich cais yn gynharach
Na fedrech wneud cais gydol y cyfnod yr ydych am i'ch cais gael ei ôl-ddyddio ar ei gyfer
Rhaid gwneud cais ôl-ddyddiedig yn ysgrifenedig.
Os byddwch chi neu'ch cymar (lle bo'n briodol) wedi cyrraedd yr oedran cymhwyso ar gyfer Credyd Pensiwn y Wladwriaeth, byddwn yn ôl-ddyddio'ch cais yn awtomatig am hyd at 3 mis cyn belled ag y medrwch ddangos eich bod yn gymwys i gael Budd-dâl Tai, Lwfans Tai Lleol a/neu Gostyngiad Treth y Cyngor yn ystod y cyfnod hwnnw.
Telir budd-dâl/gostyngiad cyhyd ag y bydd yr hawl iddo yn parhau. O bryd i'w gilydd, bydd angen i ni gadarnhau manylion eich cais a byddwn yn cysylltu â chi pan fydd yn rhaid gwneud hynny neu efallai y byddwn yn trefnu ymweliad.
Os ydych chi'n anghytuno â'r penderfyniad , gallwch o fewn un mis wedi dyddiad y llythr hyn gyflwyno 'hysbysiad ysgrifenedig' i'r Cyngor yn nodi'n glir y mater(ion) yr ydych chi'n anfodlon arno a'r rhesymau. Byddwn yn ystyried y mater(ion) sydd ynglŷn â'ch hysbysiad chi a rhoddwn wybod i chi'n ysgrifenedig o'n penderfyniad ni gyda rhesymau. Yn dilyn y llythyr hwnnw os byddwch chi'n dal yn anfodlon bydd gennych chi 2 fis i apelio'n uniongyrchol i Dribiwnlys Prisio Cymru.
Yn ôl y gyfraith, rhaid i chi roi gwybod i ni os bydd unrhyw newidiadau i'r wybodaeth a ddefnyddiom i bennu faint yw'r Budd-dâl Tai, Lwfans Tai Lleol a/neu Gostyngiad Treth y Cyngor y mae hawl gennych ei gael.
Mae'n dra phwysig rhoi gwybod i ni ar unwaith. Dylech gysylltu â ni hyd yn oed os ydynt yn dal i ddisgwyl clywed oddi wrthom am eich cais a hyd yn oed os y dywedoch wrth rywun arall, er enghraifft, yr Adran Gwaith a Phensiynau neu'ch landlord.
Os na fyddwch yn dweud wrthom, efallai y bydd hynny'n golygu y bydd swm y budd-dâl/gostyngiad a gewch yn anghywir. Efallai na byddwn yn talu digon a gallech beidio â chael arian y mae hawl gennych iddo neu efallai y gallai hefyd olygu bod ni yn gor-dalu chi a bydd yn rhaid i chi ei ad-dalu yn ddiweddarach.
I gael gwybodaeth fanwl am y modd o roi gwybod i ni am newid amgylchiadau a pha newidiadau y mae'n rhaid i chi eu hysbysu, gweler 'Newid Amgylchiadau'.
Dim ond ar gyfer y cartref lle yr ydych yn byw ac yn talu rhent ar hyn o bryd y telir budd-dâl fel arfer. Serch hynny, mae rhai amgylchiadau lle efallai y gallech gael cymorth ar gyfer dau gartref:
I gael mwy o wybodaeth, gweler Hawlio Budd-dâl ar Ddau Gartref
Telir Budd-dâl Tai, Lwfans Tai Lleol a/neu Gostyngiad Treth y Cyngor fel arfer yn unig tra bôch yn preswylio mewn eiddo. Serch hynny, efallai y gellir dal i dalu budd-dâl/gostyngiad tra bôch oddi cartref dros dro mewn rhai amgylchiadau.
Os buoch yn cael Cymhorthdal Incwm, Lwfans Ceisio Gwaith (ar sail incwm), Lwfans Cyflogaeth a Chymorth, Budd-dâl Analluogrwydd neu Lwfans Anabledd Difrifol a bod y rheini'n gorffen oherwydd eich bod yn dechrau gweithio neu fod eich oriau neu'ch enillion yn eich gwaith presennol yn cynyddu, efallai y bydd hawl gennych gael taliadau estynedig.
Gweler Taliadau Estynedig/Gostyngiad Estynedig i gael mwy o wybodaeth.
Hefyd, bydd angen i chi gwblhau ffurflen Newid mewn Enillion/Cyfalaf a darparu dogfennau sy'n rhoi tystiolaeth ddogfennol o'ch holl incwm wythnosol arall ynghyd â'ch cyfalaf a'ch cynilion.
Gallwch chi roi gwybod am newid amgylchiadau trwy lenwi ffurflen Newid Amgylchiadau, neu'r ffurflen Newid Cyfeiriad. Ar yn ail gallwch gysylltu â'r Awdurdod Lleol trwy e-bostio revenues@ceredigion.gov.uk, neu ffonio 01970 633252 neu drwy ysgrifennu at yr Awdurdod Lleol yn y cyfeiriad a nodir ar y dudalen Rhestr Gyswllt a bydd ffurflen yn cael ei hanfon atoch. Gallwch hefyd ymweld ag un o'n Swyddfeydd Ardal Lleol i gasglu ffurflen.
Os byddwch yn cael Budd-dâl Tai neu Lwfans Tai Lleol ond eich bod yn dal i'w chael yn anodd talu gweddill eich rhent, efallai y byddwch yn medru cael taliad ychwanegol i'ch helpu i oresgyn y diffyg. Taliad Tai Dewisol yw'r enw ar hwnnw.
Ystyrir pob cais am Daliad Tai Dewisol yn ôl rhinweddau unigol yr achos. Gwneir taliadau os gallwch ddangos eich bod yn destun caledu ariannol neu fod rhyw amgylchiad arbennig arall gennych sy'n achosi anhawster i chi dalu'ch rhent.
Bydd gordaliad wedi digwydd pan fyddwch wedi cael mwy o Fudd-dâl Tai, Lwfans Tai Lleol, a/neu Gostyngiad Treth y Cyngor nag y mae hawl gennych ei gael.
I gael mwy o wybodaeth am yr hyn sy'n achosi gordaliadau a sut y mae ad-dalu'r gordaliad, gweler Gordaliadau a Dyled.
Mae'r Awdurdod Lleol yn ymrwymedig i sicrhau bod pobl yn cael eu hawl cywir i Fudd-dâl Tai, Lwfans Tai Lleol, a/neu Gostyngiad Treth y Cyngor a gwneir pob ymdrech i ymdrin â cheisiadau cyn gyflymed ag y bo modd.
Serch hynny, mae'n bwysig rhoi gwybod i'r Gwasanaeth Budd-daliadau am bobl sy'n hawlio budd-daliadau/gostyngiadau nad oes hawl ganddynt iddynt, fel y gellir cymryd camau priodol yn eu herbyn.
Os ydych yn ymwybodol neu yn credu y gallai rhywun fod yn hawlio budd-dâl ar ffurf twyll, gallwch gysylltu â ni ar Linell Gymorth Twyll Budd-daliadau ar 0800 854 440 sydd ar gael 24 awr y dydd, 7 niwrnod yr wythnos. Byddwn yn ymdrin â phob gwybodaeth a roddwch i ni yn gyfrinachol.